**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „BENDRUOMENIŠKUMAS MUS VIENIJA” IR** **JO DALINIO** **FINANSAVIMO**

2020 m. birželio 17 d. Nr. 34-431

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į Kapčiamiesčio bendruomenės 2020-06-14 prašymą Nr. 3 „Dėl finansavimo“, Lazdijų rajono savivaldybės taryba n u s p r e n d ž i a:

1. Pritarti Kapčiamiesčio bendruomenės projektui „Bendruomeniškumas mus vienija“.
2. Numatyti 2020 m. Lazdijų rajono savivaldybės biudžete ne daugiau kaip 345,77 Eur projekto tinkamų finansuoti išlaidų.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „BENDRUOMENIŠKUMAS MUS VIENIJA“ IR** **JO DALINIO** **FINANSAVIMO“**

**AIŠKINAMASIS RAŠTAS**

2020-06-15

Lazdijų rajono savivaldybės tarybos sprendimo „Dėl pritarimo projektui „Bendruomeniškumas mus vienija“ ir jo dalinio finansavimo” projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“ ir atsižvelgiant į Kapčiamiesčio bendruomenės 2020-06-14 prašymą Nr. 3 „Dėl finansavimo“.

Šio sprendimo tikslas – pritarti Kapčiamiesčio bendruomenės projektui „Bendruomeniškumas mus vienija“ ir numatyti 2020 m. Lazdijų rajono savivaldybės biudžete ne daugiau kaip 345,77 Eur projekto tinkamų finansuoti išlaidų.

Kapčiamiesčio bendruomenė rengia projektą „Bendruomeniškumas mus vienija“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Didžiausia galima paramos suma vietos projektui – 7000 Eur. Priemonė „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ skirta didinti socialinį, kultūrinį, sveikos gyvensenos ir aktyvaus poilsio potencialą. Stiprėjant žmonių kultūrinės, socialinės, aktyvios ir turiningos veiklos įgūdžiams, sukuriamos prielaidos aktyvesnei gyventojų socialinei pozicijai.

Priemone taip pat siekiama paskatinti kaimo jaunus žmones imtis bendrų iniciatyvų, skatinti jaunų žmonių socialinę, kultūrinę, turiningo laisvalaikio, pažintinę, švietėjišką veiklą, taip mažinant žalingų įpročių paplitimą ir didinant jaunų žmonių motyvaciją likti kaime.

Bendra projekto „Bendruomeniškumas mus vienija“ vertė – 6915,45 Eur (į šią sumą įskaitant PVM).

Kapčiamiesčio bendruomenė prašo Lazdijų rajono savivaldybės prisidėti prie projekto įgyvendinimo ir skirti 345,77 Eur projekto veikloms finansuoti.

Jeigu būtų skirtas finansavimas šiam projektui, planuojama, kad 2020 metais Kapčiamiesčio bendruomenė organizuos renginį „Eglutės įžiebimo šventė 2020“, kurios metu telks seniūnijos gyventojus įtraukiant juos į meninę veiklą (kalėdinių dekoracijų gamyba), ugdys verslumo įgūdžius organizuojant kalėdinę rankdarbių ir kepinių mugę.

Vykdant projekto veiklas 2021 m. bendruomenė organizuos renginį „Šeimos šventė 2021“, skirtą socialinio ryšio tarp gyventojų stiprinimui, užimtumo didinimui, aktyvaus ir turiningo laisvalaikio praleidimui kaimo vietovėje, šeimas įtraukiant į įvairias sporto veiklas, edukacinius užsiėmimus ir pan. Taip pat planuojamas Kapčiamiesčio bendruomenės ir svečių iš kitų bendruomenių sąskrydis, kurio metu vyks plaukimas baidarėmis Baltosios Ančios upe, žaidimai gamtoje bei gerosios patirties kelionė į Kauną, Narsiečių bendruomenę, susipažinti su šios bendruomenės vykdoma veikla.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė